Oficiālais Vēstnesis L 100 , 11/04/2001 Lpp. 0035 - 0037



Komisijas Lēmums (2001. gada 10. aprīlis), ar ko paredz pasākumus, kuri jāveic pirms to ierobežojumu atcelšanas, kas piemēroti saskaņā ar Padomes Direktīvas 85/511/EEK 9. pantu (izziņots ar dokumenta numuru C(2001) 1094) (Dokuments attiecas uz EEZ) (2001/295/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 10. pantu, ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu [3], kurā jaunākie grozījumi izdarīti ar Direktīvu 92/118/EEK, un jo īpaši tās 9. pantu, tā kā: (1) Ar Padomes 1985. gada 18. novembra Direktīvu 85/511/EEK [4], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, ievieš Kopienas pasākumus mutes un nagu sērgas kontrolei. (2) Saskaņā ar minētās direktīvas 9. pantu aizsargjoslu un uzraudzības zonu noteikšana ap apstiprināto slimības perēkli ir slimību kontroles būtisks elements, tomēr minētā direktīva neparedz pasākumus, kas jāveic, pirms atceļ šajās zonās piemērotos ierobežojumus. (3) Pēc ziņojumiem par mutes un nagu sērgas uzliesmojumiem Apvienotajā Karalistē, Francijā, Nīderlandē un Īrijā, lai pastiprinātu skarto dalībvalstu veiktos pasākumus, Komisija saskaņā ar Direktīvu 85/511/EEK pieņēma Lēmumus 2001/172/EK [5], 2001/208/EK [6], 2001/223/EK [7] un 2001/234/EK [8] par konkrētiem aizsardzības pasākumiem attiecībā uz mutes un nagu sērgu attiecīgajā dalībvalstī. (4) Pašreizējā epidēmija lielā mērā ir saistīta ar uzņēmīgu sugu dzīvniekiem, kuriem vērojami ļoti vāji klīniskie simptomi, un tādēļ ar atbilstošām laboratoriskām pārbaudēm jāpamato tas, ka slimība nepastāv. (5) Šķiet lietderīgi paredzēt prasību minimumu attiecībā uz pasākumiem, kas jāveic, pirms var atcelt aizsargjoslās un uzraudzības zonās piemērotos ierobežojumus. (6) Šajā lēmumā paredzētos pasākumus nepiemēro Lielbritānijai, ņemot vērā atšķirīgo epidemioloģisko situāciju, kuru nevar salīdzināt ar to, kāda ir citās Kopienas daļās. (7) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ziemeļīrija un dalībvalstis, izņemot Apvienoto Karalisti, nodrošina, ka saskaņā ar Direktīvu 85/511/EEK noteiktajās zonās pirms to ierobežojumu atcelšanas, kas paredzēti ar minētās direktīvas 9. pantu, veic šādus pasākumus: 1. Aizsargjoslā piemērotos pasākumus patur spēkā, kamēr ir izpildītas šādas prasības: a) ir pagājušas vismaz 15 dienas pēc visu uzņēmīgo sugu dzīvnieku likvidēšanas saimniecībā, kas minēta Direktīvas 85/511/EEK 5. pantā, un pēc tādas sākotnējās tīrīšanas un dezinfekcijas pabeigšanas šajā saimniecībā, kura veikta saskaņā ar minētās direktīvas 10. pantu, un b) apsekojumā ir iegūti negatīvi rezultāti visās saimniecībās, kurās ir uzņēmīgu sugu dzīvnieki un kuras atrodas minētajā zonā. Minēto apsekojumu veic saskaņā ar pielikuma 1. punkta noteikumiem un, ja pastāv attiecīga epidemioloģiskā situācija, jo īpaši, ja slimība skar mazos atgremotājus, un, pamatojoties uz pielikuma 2.1. un 2.4. punkta noteikumiem, tajā ietver pasākumus, kuri paredzēti pielikuma 2.2. punktā. 2. Uzraudzības zonā piemērotos pasākumus patur spēkā, kamēr ir izpildītas šādas prasības: a) ir pagājušas vismaz 30 dienas pēc visu uzņēmīgo sugu dzīvnieku likvidēšanas saimniecībā, kas minēta Direktīvas 85/511/EEK 5. pantā, un pēc tādas sākotnējās tīrīšanas un dezinfekcijas pabeigšanas šajā saimniecībā, kura veikta saskaņā ar minētās direktīvas 10. pantu, un b) attiecīgajā aizsargjoslā ir izpildītas 1. punkta b) apakšpunktā paredzētās prasības; c) apsekojumā ir iegūti negatīvi rezultāti visās saimniecībās, kurās ir uzņēmīgu sugu dzīvnieki un kuras atrodas minētajā zonā. Minēto apsekojumu veic saskaņā ar pielikuma 1. punkta noteikumiem un, ja pastāv atbilstoša epidemioloģiskā situācija, jo īpaši, ja slimība skar mazos atgremotājus, un, pamatojoties uz pielikuma 2.1. un 2.4. punkta noteikumiem, tajā ietver pasākumus, kuri paredzēti pielikuma 2.3. punktā. 2. pants Šis lēmums ir adresēts dalībvalstīm. Briselē, 2001. gada 10. aprīlī Komisijas vārdā — Komisijas loceklis David Byrne [1] OV L 224, 18.8.1990., 29. lpp. [2] OV L 62, 15.3.1993., 49. lpp. [3] OV L 395, 30.12.1989., 13. lpp. [4] OV L 315, 26.11.1985., 11. lpp. [5] OV L 62, 2.3.2001., 22. lpp. [6] OV L 73, 15.3.2001., 38. lpp. [7] OV L 82, 22.3.2001., 29. lpp. [8] OV L 84, 23.3.2001., 62. lpp. -------------------------------------------------- PIELIKUMS 1. KLĪNISKĀ PĀRBAUDE 1.1. Saimniecībās jāveic visu uzņēmīgo sugu dzīvnieku klīniskās pārbaudes, lai noteiktu mutes un nagu sērgas pazīmes vai simptomus. 1.2. Īpaša uzmanība jāveltī dzīvniekiem, attiecība uz kuriem pastāv liela varbūtība, ka tie varēja būt pakļauti mutes un nagu sērgas vīrusam, jo īpaši transportam no apdraudētām saimniecībām vai ciešai saskarei ar personām vai piederumiem, kuriem bijusi cieša saskare ar apdraudētām saimniecībām. 1.3. Klīniskajā pārbaudē jāņem vērā mutes un nagu sērgas pārnēsāšana un veids, kādā tur uzņēmīgo sugu dzīvniekus. 1.4. Saimniecībā veiktā attiecīgā uzskaite ir sīki jāpārbauda, jo īpaši attiecībā uz datiem par saslimstību, mirstību un abortiem, klīniskajiem novērojumiem, produktivitātes un barības uzņemšanas spējas izmaiņām, dzīvnieku pirkšanu vai pārdošanu, tādu personu apmeklējumiem, kuras var būt inficētas, un citu anamnēzei būtisku informāciju. 2. PARAUGU ŅEMŠANAS PROCEDŪRAS 2.1. Seroloģisko paraugu ņemšanu veic saskaņā ar ārkārtas rīcības plānu ietvaros izveidotas epidemiologu grupas ieteikumiem, un, neierobežojot 2.2. un 2.3. punkta prasības, tā pamato pierādījumu iesniegšanu par to, ka nepastāv iepriekšējā infekcija. Pasākumus, kas piemērojami saimniecībām, kurās tur aitas un kazas, var tāpat piemērot tām saimniecībām, kurās tur citus uzņēmīgus dzīvniekus, ņemot vērā epidemiologu grupas ieteikumus. 2.2. Visas saimniecības, kas atrodas zonā, kurā aitas un kazas nav bijušas tiešā un ciešā saskarē ar liellopiem vismaz 21 dienu pirms paraugu ņemšanas, pārbauda atbilstoši paraugu ņemšanas protokolam, kurš ir piemērots, lai ar vismaz 95 % ticamību atklātu slimības vismaz 5 % prevalenci. 2.3. Pārbauda saimniecības, kas atrodas zonā, kurā iespējama mutes un nagu sērgas esamība un nav klīnisko pazīmju, jo īpaši, ja tur aitas un kazas. Šajā apsekojumā ir pietiekams daudzpakāpju paraugu ņemšanas modelis, kuram jānodrošina, ka paraugus ņem: 2.3.1. no saimniecībām visās administratīvajās vienībās tajā zonā, kurā aitas un kazas nav bijušas tiešā un ciešā saskarē ar liellopiem vismaz 30 dienas pirms paraugu ņemšanas, un 2.3.2. no tāda 2.3.1 punktā minēto saimniecību skaita, kāds vajadzīgs, lai ar 95 % ticamību atklātu vismaz vienu inficētu saimniecību, ja paredzētā slimības prevalence bija 2 % vienmērīgi visā zonā (ne vairāk par 150 saimniecībām), un 2.3.3. no tāda aitu un kazu skaita saimniecībā, kāds vajadzīgs, lai ar vismaz 95 % ticamību ganāmpulkā atklātu slimības vismaz 5 % prevalenci, bet ne vairāk par 60 paraugiem no saimniecības un no visām aitām un kazām, ja saimniecībā ir mazāk par 15 aitām un kazām. 2.4. Pasākumus sāks tad, kad būs pagājusi vismaz 21 diena pēc uzņēmīgo dzīvnieku likvidēšanas inficētajā(-ās) saimniecībā(-ās) un pēc sākotnējās tīrīšanas un dezinfekcijas veikšanas. --------------------------------------------------